LV Eiropas Savienības Oficiālais Vēstnesis C 252/16

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2010/C 252/06

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

VIENOTS DOKUMENTS

PADOMES REGULA (EK) Nr. 510/2006

“ ” (SHAANXI PING GUO)

EK Nr.: CN-PDO-0005-0629-16.07.2007

AĢIN ( ) ACVN ( X )

1. Nosaukums:

“ ”(Shaanxi ping guo)

2. Dalībvalsts vai trešā valsts:

Ķīnas Tautas Republika

3. Lauksaimniecības produkta vai pārtikas produkta apraksts:

3.1. Produkta veids:

1.6. grupa. Svaigi vai pārstrādāti augļi, dārzeņi un labība

3.2. Produkta apraksts, uz kuru attiecas nosaukums (1):

Shaanxi ping guo aug Loess plakankalnē Weibei rajonā, kurš atrodas augstu virs jūras līmeņa un kurā netrūkst saules gaismas un auglīgu augšņu. Visi šie dabas apstākļi veicina tādu produkta īpašību veidošanos kā “koša krāsa sarkano ābolu šķirnēm, skaista nokrāsa dzeltenīgi zaļo ābolu šķirnēm, bieza miza, stingrs mīkstums, attiecīgi salda vai skāba garša, ilgs uzglabāšanas laiks un laba piemērotība transportēšanai”.

Shaanxi ping guo ābolu ražošanai piemērotu piecu dažādu šķirņu sensoriskie rādītāji ir šādi: ābolam (visu piecu šķirņu) jāaug, kamēr tas ir pilnībā nogatavojies, tam jābūt ar tīru mizu, bez svešām smakām vai papildu mitruma no ārējiem avotiem. Ābolam jābūt gatavam lietošanai uzturā vai uzglabāšanai. Gatavam auglim jābūt ar tam raksturīgo krāsu, spīdīgam, “vidējā lieluma rādītājam” jābūt ≥ 0,7.

Shaanxi ping guo ābolu ražošanai piemērotu šķirņu fizikāli ķīmiskās īpašības ir šādas:

Šķirne Augļa minimālais diametrs (mm) (≥) Minimālais krāsojuma laukums (%) (≥) Augļa cietība (kgf/cm2) Šķīstošā sausna (%) Skābums (%) Ekstra šķira I šķira II šķira Ekstra šķira I šķira II šķira ≥ ≥ ≤ Fuji 80 75 70 koši sarkans krāsojums 85 koši sarkans krāsojums 80 koši sarkans krāsojums 70 7,5 14 0,4 Qinguan 80 75 70 koši sarkans krāsojums 90 koši sarkans krāsojums 85 koši sarkans krāsojums 80 7 14 0,3 Yuanshuai 80 75 70 koši sarkans krāsojums 95 koši sarkans krāsojums 90 koši sarkans krāsojums 80 7 13 0,3 Gala 75 70 65 koši sarkans krāsojums 80 koši sarkans krāsojums 70 koši sarkans krāsojums 65 7 13 0,4 Jinguan 80 75 70 dzelteni zaļš krāsojums dzelteni zaļš krāsojums dzelteni zaļš krāsojums 7 13 0,4

3.3. Izejvielas:

—

3.4. Dzīvnieku barība (tikai dzīvnieku izcelsmes produktiem):

—

3.5. Īpaši ražošanas posmi, kas jāveic noteiktajā ģeogrāfiskajā apgabalā:

—

3.6. Īpaši noteikumi griešanai, rīvēšanai, iepakošanai, u. c.:

Iepakošana, uzglabāšana un transportēšana

Produktu iepako uzņēmumi, kuriem piešķirta Ģeogrāfiskās izcelsmes norāžu un cilmes vietu nosaukumu biroja apstiprināta Shaanxi ping guo ģeogrāfiskās izcelsmes zīme. Lai nodrošinātu produkta izsekojamību kvalitātes kontroles vajadzībām, katrā kastē ievieto kvalitātes izsekojamības zīmi.

3.7. Īpaši noteikumi marķēšanai:

3.7.1. Katra atsevišķa sūtījuma iepakošanas zīmei jābūt vienāda parauga un satura dokumentam.

3.7.2. Papildus uzņēmuma reģistrētajai prečzīmei katra kaste skaidri jāmarķē no ārpuses ar speciālu cilmes vietas zīmi (uzlīmi), lai aizsargātu Shaanxi ping guo. Uzlīmē jāiekļauj norāde par šķirni, klasi (specifikācija), neto svaru, augšanas apgabalu un tirgotāju vai nosūtītāju. Norādēm jābūt skaidri formulētām un pareizām, krāsai jābūt labi saredzamai. Datiem uz kastes ārpusē pielīmētās uzlīmes jāsakrīt ar kastes iekšpusē ievietotās zīmes datiem, un katram kastē ievietotam ābolam jābūt marķētam ar īpašo uzlīmi/zīmi.

4. Precīza ģeogrāfiskā apgabala definīcija:

Shaanxi ping guo ražošanas apgabala koordinātas ir šādas: ziemeļu platums 34° 38′–37° 02′, austrumu garums 105° 35′–110° 37′, apgabals atrodas Loess plakankalnes centrālajā daļā Ķīnas ziemeļaustrumos. Reljefu galvenokārt veido aizas un ieplakas, kas klātas ar irdenu augsni, kura ir šeit sastopamās augsnes pamattips. Klimats ir mēreni mitrs līdz mēreni sauss.

Shaanxi ping guo ražošanas apgabals ietver visas pilsētiņas un ciematus Shaanxi provinces 15 apgabalos un rajonos, ieskaitot Baota rajonu, Fu apgabalu, Yichuan, Luochuan, Huangling un Yintai rajonu, Yaozhou rajonu, Yijun, Fengxiang, Baishui, Heyang, Xunyi, Yongshou, Changwu un Chunhua, kā arī atsevišķas daļas no pilsētiņām un ciematiem 14 citos apgabalos (pilsētās vai reģinos), t. i., Chencang rajons, Jintai rajons, Weibin rajons, Qishan, Fufeng, Longxian apgabals, Qianyang, Pucheng, Chengcheng, Hancheng, Fuping, Liquan, Qianxian apgabals un Binxian apgabals.

5. Saikne ar ģeogrāfisko apgabalu:

5.1. Ģeogrāfiskā apgabala specifika:

Loess plakankalne, kas veido daļu no Weibei rajona Shaanxi provincē (pēc platuma), aptver silto apgabalu, mēreni silto apgabalu un ziemeļu puslodes subtropu zonu. Tā atrodas uz dienvidiem no Dzeltenās upes un uz ziemeļiem no Yangtze upes. Apgabals atrodas augstu virs jūras līmeņa, un tam ir raksturīgs plašs diennakts temperatūru diapazons. Augsnes virskārtā ir daudz mikroelementu, kā K, Ca, Mn, Zn, Se u. c. Reljefu galvenokārt veido aizas un ieplakas, un dzeltenzeme ir šeit sastopamo augšņu pamattips. Klimats ir mēreni mitrs līdz mēreni sauss.

5.2. Produkta specifika:

5.2.1. Košais krāsojums

Krāsojums ir viens no vissvarīgākajiem ābola izskata un komerciālās vērtības radītājiem. Shaanxi ping guo ābolu izcilā krāsa lielā mērā veidojas tāpēc, ka tie nokrāsojas agri un viegli. Tāpēc ābola košais krāsojums veido lielu laukumu.

5.2.2. Bieza miza

Miza nodrošina daudzas barības vielas un citas vielas, kas veido ābola uzturvērtību. Shaanxi ābolu mizai ir raksturīgs biezs zemmizas slānis, tīra virskārta bez bojājumiem un augsts pektīna saturs.

5.2.3. Izteikta garša

Garša ir viens no vissvarīgākajiem ābola kvalitātes radītājiem. Shaanxi ping guo ābolu izteikto garšu veido augsts cukura saturs, augļa kraukšķīgais mīkstums, izteikts aromāts un liels skaits tajā esošo uzturvielu.

5.2.4. Piemērotība uzglabāšanai un transportēšanai

Piemērotība uzglabāšanai un transportēšanai ir ļoti svarīgs faktors, lai nodrošinātu tirdzniecību visa gada garumā, tā pagarina ābola realizācijas laiku, dara to piemērotu starptautiskajai tirdzniecībai un palielina ābola vērtību. Shaanxi āboliem ir bieza miza, to mīkstumā ir daudz uzturvielu, pats auglis ir blīvs, ar lielu cietību un lielu šķīstošās sausnas daudzumu. Visas šīs īpašības padara Shaanxi ābolus par ļoti piemērotiem uzglabāšanai un transportēšanai.

5.3. Saikne starp ģeogrāfisko apgabalu un produkta kvalitāti vai īpašībām vai produkta īpašo kvalitāti, reputāciju vai citām īpašībām:

Loess plakankalnes daļa uz ziemeļiem no Weihe upes ir teritorija, kuru krustu šķērsu izvago aizas un ieplakas, bet kalnu plašās augšmalas un sausie plato ir klāti ar biezu auglīgas augsnes kārtu. Šīs teritorijas klimats ir ideāli piemērots ābeļu audzēšanai. Shaanxi ping guo ābolu īpašā kvalitāte ir veidojusies gan vienreizējo dabas apstākļu, gan kultūras mantojuma ietekmē.

5.3.1. Dabas apstākļi

5.3.1.1. Augsne

Biezā augsnes kārta, kas klāj Shaanxi provinces ābeļu audzēšanas apgabalu, dziļumā sasniedz 80 līdz 200 metrus. Irdenā dzeltenzeme ne tikai satur daudz mikroelementu (piemēram, dzelzi, kalciju u. c.), kam ir labvēlīga ietekme uz cilvēka veselību, bet arī nodrošina labu gaisa plūsmu, mitrumu un auglīgumu, radot labvēlīgus apstākļus ābeļu sakņu sistēmas attīstībai. Tā turklāt nodrošina koka un augļu augšanai vajadzīgo ūdeni un barības vielas. Tādējādi šā apgabala augsne atbilst pamatnosacījumiem, kuri vajadzīgi, lai nodrošinātu augļu kvalitāti un Shaanxi ping guo specifisko īpašību veidošanos.

5.3.1.2. Klimats

Shaanxi ābolu audzēšanas apgabals atrodas 800 līdz 1 200 metru virs jūras līmeņa ar gaismas intensitāti 3 500–50 000 cd un tiešas saules gaismas stundu skaitu gadā no 2 200 līdz 2 400. No augusta līdz septembrim tiešas saules gaismas stundu skaits pārsniedz 300. Lielais augstums virs jūras līmeņa nodrošina augļiem pietiekamu daudzumu saules gaismas, kuras ietekmē tiem veidojas košais krāsojums, biezs mizas vaskojums un bagātīgais cukura, skābju un C vitamīna saturs. Saules staru ietekmē āboli turklāt kļūst cietāki.

Diennakts temperatūru plašais diapazons veicina relatīvi augsta barības vielu satura uzkrāšanos ābelēs, kā rezultātā āboliem ir augsts cukura saturs un specifiska garša, un tāpēc tie ir ļoti iecienīti.

Ābeļu augšanai nepieciešamo ūdeni nodrošina lietusgāzes. Shaanxi provinces ābolu audzēšanas apgabalam ir raksturīgs mērens nokrišņu daudzums visa gada garumā, gada nokrišņu daudzums sasniedz 560–750 mm. Gaisa mitrums ir relatīvi zems, kas kavē kaitēkļu un insektu izplatīšanos, tādējādi samazinot šķirņu skaitu un slimību un kaitēkļu izplatību apgabalā.

5.3.2. Cilvēka faktors

Izmantojot un popularizējot četrus galvenos paņēmienus – zaru vainaga veidošana, lieko zaru izgriešana, prasmīga mēslošana un netraucēta augšana –, audzētāji ir ievērojami palielinājuši Shaanxi ping guo ābolu kvalitāti un drošuma standartus.

Atsauce uz specifikācijas publikāciju:

ES saite uz DOOR lietojumprogrammu.

(1) OV L 93, 31.3.2006., 12. lpp.